ནནཚ་ལས་འཁྱེར་གྱི་གཏམ་ཞེས་བྱ་བ།།བེམ་པོའི་ལུས་འདི་འབྱུང་བའི་བདག་ཉིད་ཅན།།འབྱུང་བ་དེས་བསྐྱེད་འདུ་བ་རྣམ་བཞི་ནི།།ལས་དང་རྐྱེན་གྱིས་རྣམ་པར་གྱུར་པ་ལ།།བྲོ་འཚལ་ཞེས་གྲགས་རྣམ་
པར་མ་གྱུར་ཅིག།རྣམ་པར་གྱུར་ལ་བདག་གིར་འཛིན་པ་ནི།།སེམས་དང་སེམས་བྱུང་མ་རིག་གཞན་དབང་སྟེ།།གཟུགས་ལ་ན་ཟུག་དེ་ལ་དེར་འཛིན་ནི།།ཚོར་བའི་ཕུང་པོ་རྒྱུན་ཆགས་འདུ་ཤེས་ཏེ།།
ཕན་ཚུན་ཉེ་བར་ལེན་ལས་འདུ་བྱེད་དེ།།ཀུན་གྱི་རང་བཞིན་རྟོགས་པ་རྣམ་ཤེས་ཕྱིར།།རྣམ་ཤེས་སེམས་ཡིན་སེམས་ནི་ཡོད་མེད་དུ།།དཔྱད་ན་གང་དུའང་མ་གྲུབ་རྟོགས་པའི་ཕྱིར།།ཕུང་པོ་ལྔ་པོ

འདི་དག་རང་བཞིན་གྱི།།སྟོང་པར་ཡང་དག་རྗེས་སུ་ལྟ་བའི་དོན།།སེམས་ཀྱི་ཐོག་ཏུ་ནད་ཀྱི་ཁུར་མི་ལེན།།ནད་ཀྱི་ཐོག་ཏུ་རིག་པ་རྗེན་པར་ཞོག།རྗེས་ཐོབ་ཆ་ལ་བདེ་སྡུག་གཏོང་ལེན་དང་།།
ལས་ངན་ཟད་པ་ཡིན་སྙམ་དགའ་བསྒོམ།།ཚུ་རོལ་མཐོང་ཞིང་ཕ་རོལ་མི་མཐོང་བའི།།སྐྱེ་བོ་ཕལ་ཆེར་ཚེ་འདིའི་འཚོ་རྩིས་ལ།།སྡང་རྨོངས་ཆགས་པ་གསུམ་གྱི་རྒྱ་བྲེས་ནས།།དགེ་བའི་རི་
དྭགས་གསོད་པ་གཟིགས་ལགས་སམ།།སེམས་རྒྱུད་ངེས་པར་འབྱུང་བའི་ཆུས་བརླན་ཞིང་།།གཞན་གནོད་གཞི་བཅས་སྤོང་དང་ཆེ་བ་གཅིག་པར།།དག་ལ་འདུན་དང་བསྙེན་དང་རྫོགས་པ་དེ།།
དགེ་སྦྱོང་ཡིན་གྱི་མཚམས་སྤྲིན་རྒྱལ་མཚན་མིན།།མདོར་ན་ཆོས་ཀྱི་རྩ་བ་བྱང་ཆུབ་སེམས།།དེ་ཡི་ངོ་བོ་སྨོན་འཇུག་རྣམ་གཉིས་ཡིན།།མཐར་གྱི་དེའང་དོན་དམ་བྱང་སེམས་སུ།།རྟོགས་ན།
ཚངས་གནས་བཞི་ལས་ཡང་དག་གོལ།།སངས་རྒྱས་འབྱུང་ལ་མཉེས་པར་མི་བགྱིད་པ།།སེམས་ཅན་ལས་ཡིན་དེ་ལ་ཆོས་བསྟན་པའི།།སྣོད་ཀྱིས་བསྐལ་ཡང་རིང་དུ་འདྲིས་བཞིན་
པའི།།མོས་པ་བརྟན་པའི་གཟུར་གནས་ཁྱོད་གཅིག་ལ།།སྙུན་ལ་གདམས་ངག་འབོགས་པའི་ཚུལ་དུ་གདམས།།ཀུན་མཁྱེན་རྗེ་དང་རོང་བ་ཆོས་ཀྱི་བཟང་།།དཀར་པོ་གསུམ་

དང་ཆོས་ཀྱི་བློ་གྲོས་སྡེ།།དངོས་དང་བཅས་པའི་ས་མཆོག་མ་ཎི་ཀཿ།།རང་གི་ཡུལ་དུ་མི་མཐོང་གཞན་དུ་མཐོང་།།ཁྱོད་ལ་མཐོང་བ་ལེགས་པའི་བཀྲ་ཤིས་ཤོག།
ཅེས་པའང་གཡོ་རུ་རྫོགས་ཆེན་པ་རང་བྱུང་རྡོ་རྗེས་སོ།།དེ་ལྟར་རིག་པ་དང་གཙུག་ལག་སྣ་ཚོགས་ཀྱི་དོན་འདོད་རྒྱལ་དུ་སྟོན་པ་གཏམ་གྱི་ཚོགས་ལེའུ་དོན་གསུམ་པའི་བདག་ཉིད་ཅན་གྱིས་ཡོངས
སུ་རྫོགས་པའོ།།།།དགེའོ།།དགེའོ།།དགེའོ།།།